Сённяшняе Евангелле паказвае нам Пана Езуса, які на пачатку публічнай дзейнасці перажывае свой саракадзённы пост і спакушаецца д’яблам. Мы бачым, што нават Сын Божы не быў уратаваны ад неабходнасці супрацьстаяць атакам злога і весці бязлітасную духоўную барацьбу. Пан Езус атрымлівае перамогу над шатанам, бо да канца паслухмяны волі Айца Нябеснага, заўсёды кіруецца Божым словам і не дае падмануць сябе ілюзіямі лёгкіх вырашэнняў і поспехаў, дасягнутых танным коштам.